20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 338 της 29 Απρ./13 Μαΐου 1974 (ΦΕΚ Α΄  130) Περί ιδρύσεως εκτάκτου αυτοτελούς έδρας παρά τη Πολυτεχνική Σχολή του Πανεπιστημίου Θεσσαλονίκης. Άρθρον μόνον.-Ιδρύεται παρά τη Πολυτεχνική Σχολή του Πανεπιστημίου Θεσσαλονίκης, έκτακτος αυτοτελής έδρα Τοπογραφίας, έχουσα ως περιεχόμενον την διδασκαλίαν της Γηπεδομετρίας, της Πολυγωνομετρίας, των Τριγωνισμών ΙΙΙ και ΙV τάξεως, των Κατακορύφων Αποτυπώσεων, των Ειδικών Μεθόδων Αποτυπώσεως (αποτυπώσεις μεταλλείων, υδρογραφικαί αποτυπώσεις κλπ.) των Ηλεκτρομαγνητικών Μεθόδων Μετρήσεως των Αποστάσεων, του Κτηματολογίου και του Αναδασμού. Η άνω έδρα της Τοπογραφίας μετατράπηκε σε τακτική χωρίς να μεταβληθεί το περιεχόμενό της από το Π.Δ. 352/10-16 Απρ. 1981 (ΦΕΚ Α΄ 99). Δια του Π.Δ. 369/1974 (τόμ. 31 σελ. 330,03) ωρίσθη πενταετής η φοίτησις δια τους εισαγομένους από του Ακαδημαϊκού έτους 1974-75 και εφεξής εις το Τμήμα Αγρονόμων και Τοπογράφων Μηχανικών της Πολυτεχνικής Σχολής. 